Source: https://www.moore-bdr.sk/zmena-vykazovania-nadobudnutia-tovaru-z-ineho-clenskeho-statu-u-zahranicnej-osoby/
Timestamp: 2020-07-16 16:08:59+00:00
Document Index: 3495860

Matched Legal Cases: ['§ 44', '§ 5', '§ 78', '§ 5', '§ 69', '§ 55']

Zmena vykazovania nadobudnutia tovaru z iného členského štátu u zahraničnej osoby | BDR, spol. s r.o.
Zmena vykazovania nadobudnutia tovaru z…
Od 1.1.2020 sa dopĺňa do ustanovenia § 44 zákona o DPH písmeno c), ktorým sa spresňuje oslobodenie od dane pri nadobudnutí tovaru v tuzemsku z iného členského štátu v prípade, ak by nadobúdateľ tovaru mal nárok na vrátenie dane ( tzv. VAT refund) v plnom rozsahu.
Na koho sa táto zmena vzťahuje?
Zahraničné osoby, ktoré nemajú na Slovensku prevádzkareň pre účely DPH (registrované podľa § 5) a spĺňajú podmienky na vrátenie dane v plnom rozsahu.
Je zahraničná osoba povinná podať daňového priznanie?
Áno, v zmysle novelizovaného § 78 ods. 2 zákona o DPH je zahraničná osoba povinná podať daňové priznanie aj v prípade oslobodeného nadobudnutia.
Aký vplyv na oslobodenie na daňové priznanie zahraničnej osoby?
Do roka 2020 zahraničná spoločnosť vykazovala daňovú povinnosť pri nadobudnutí tovaru z iného členského štátu na r. 7 a 8 daňového priznania (základná sadzba dane) a nárok na odpočet DPH na r. 21. Od 1.1.2020 sa takéto oslobodené nadobudnutie bude vykazovať na r. 15 daňového priznania ako oslobodená dodávka.
Dopad na vlastnú daňovú povinnosť zahraničnej osoby je teda aj naďalej neutrálny.
Zahraničná osoba z iného členského štátu, registrovaná podľa § 5 zákona o DPH, premiestni na územie Slovenska po 1.1.2020 tovar, ktorý následne v tuzemsku bude dodávať výlučne slovenským zdaniteľným osobám. Iné dodávky na Slovensku nevykonáva.
Keďže tieto dodávky budú podliehať prenosu daňovej povinnosti podľa § 69 ods.2 zákona o DPH, zahraničná osoba spĺňa podmienky na vrátenie dane v plnom rozsahu podľa § 55a zákona o DPH a nadobudnutie premiestneného tovaru zahraničnou osobou bude oslobodené od dane. Zahraničná osoba vykáže premiestnený tovar na r. 15 daňového priznania.